ai4bharat/Pralekha huggingface dataset:
صدر جمہوریہ کا سکریٹریٹ
تعلیم، طالب علم کے زندگی کے معیار کو بہتر بنا سکتی ہے اور اسی طرح معاشرے کا معیار بھی بہتر ہوسکتا ہے: صدر جمہوریہ کووند
صدر جمہوریہ ہند نے، کیرالہ کی سینٹرل یونیورسٹی کے پانچویں تقسیم اسناد کی تقریب کو اعزاز بخشا
صدر جمہوریہ ہند جناب رام ناتھ کووند نے کہا کہ جیسا کہ سری نارائن گرو نے کہا تھا کہ تعلیم ، طالب علم کی زندگی کے معیار کو بہتر بنا سکتی ہے اور اسی طرح معاشرے کا معیار بھی اس سے بہتر ہو سکتا ہے۔ وہ آج  کاسر گوڑ میں کیرالہ کی سینٹرل یونیورسٹی کی پانچویں تقسیم اسناد تقریب سے خطاب کر رہے تھے۔ صدر جمہوریہ نے کہا کہ عظیم حکایت اور سماجی مصلح ’’ویڈیاکنڈو پربھودھا ریووکا‘‘ جیسے اپنے الفاظ سے لوگوں کو تحریک دیتے تھے، جس کا مطلب ہے کہ ’’تعلیم کے توسط سے روشن دماغی حاصل کریں‘‘ انہوں نے کہا کہ عظیم مرد وخواتین کی زندگیاں ، خاص طور پر ہمارے جدو جہد آزادی کے قائدین کی زندگیوں نے اس سادہ سچ کو اُجا گر کیا کہ اسکول ، ذاتی اور سماجی منتقلی کے انتہائی اہم مقامات ہیں۔ یہ وہ ورکشاپیں ہیں، جہاں کسی قوم کی قسمت تحریر کی جاتی ہے۔
صدر جمہوریہ نے کہا کہ کیرالہ کی سینٹرل یونیورسٹی کے خوبصور کیمپس جیسے تعلیمی مقامات میں ، جس طرح کی بھر پور زندگی اور توانائی کا انہیں تجربہ ہوتا ہے، وہ صرف سماجی با اختیار ہونے کے امکانات سے ہی منبع ہے۔ یہاں ایک مقام ہے، جہاں نظریات کی پرورش ہوتی ہے، تعلیم دی جاتی ہے اور سیکھا جاتا ہے۔ انہوں نے کہا کہ اس عمل میں ارد گرد کا ماحول ،خیالات کی قوت کے ساتھ تقویت پاتا ہے، جو نئے نظریات وضع کرنے کا باعث بنتا ہے۔ تعلیم کا یہ نہ ٹوٹنے والا سلسلہ معاشرے اور قوم دونوں کو با اختیار بنانے کے لئے لازمی ہے۔
قومی تعلیمی پالیسی 2020 کے بارے میں اظہار خیال کرتے ہوئے صدر جمہوریہ نے کہا کہ تعلیم کی فروغ میں سرکار کا کام یہ ہے کہ وہ ایک ایسا درست ماحول وضع کرے، جس میں نوجوان ذہنوں کو ا ختراعیت کی جلا ملے۔ قومی تعلیمی پالیسی ایک ایسا حیاتیاتی نظام تیار کرنے کے لئے مکمل طور پر منصوبہ بند مشعل راہ ہے، جو ہماری نوجوان نسل کے ٹیلنٹ کی پرورش کرے گی۔ اس کا مقصد انہیں کل کی دنیا کے لئے تیار کرنے کے علاوہ ہماری اپنی روایات میں سے بہترین نے ان کی مکمل دست رازی فراہم کرنا ہے۔
صدر جمہوریہ نے کہا کہ ان کے خیال میں قومی تعلیمی پالیسی کی انتہائی غیر معمولی خصوصیت یہ ہے کہ اس کا مقصد، شمولیت اور مہارت ، دونوں کو فروغ دینا ہے۔ اس کے کثیر جہتی نصاب کے ذریعہ ، قومی تعلیمی پالیسی آزاد کے ساتھ ساتھ پیشہ ورانہ تعلیم کو بھی فروغ دیتی ہے، چونکہ تعلیم کا ہر زمرہ معاشرے اور قومی تعمیر میں ایک کردار ادا کرتا ہے۔ اسی طرح ، قومی تعلیمی پالیسی ، جغرافیائی تقسیم کو ختم کرنے اور اسے روشن کرنے کے لئے ہندوستان کے لئے کلیدی ثابت ہوسکتی ہے۔ انہوں نے کہا کہ ہمارے ملک کی بڑھتی ہوئی آبادی ، ہمارے اوپر یہ ذمہ داری عائد کرتی ہے کہ ہم آئندہ کی نسل کے ٹیلنٹ کی پرورش کریں۔ انہوں نے مزید کہا کہ جب 21 ویں صدی کی دنیا میں کامیابی کے حصول کے لئے نوجوان نسل کو مہارت اور ضروری علم حاصل ہوگا تو وہ معجزات کر کے دکھاسکتے ہیں۔
صدر جمہوریہ نے کہا کہ 21 ویں صدی کو علم کی صدی کے طور پر بیان کیا جاتا ہے۔ علمی طاقت ، عالمی برادری میں کسی بھی ملک کے مقام کا تعین کرے گی۔ ہندوستان میں کیرالہ ، خواندگی اور تعلیم کے حساس اعداد وشمار کے زمرے میں دیگر ریاستوں سے سبقت لے چکا ہے۔ اس سے کیرالہ مہارت کے دیگر بہت سے پیرا میٹرس کے ضمن میں بھی ایک سرکردہ ریاست بن گئی ہے۔
صدر جمہوریہ کی تقریر کے لئے یہاں کلک کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-14637
(Visitor Counter : 221
نائب صدر جمہوریہ ہند کا سکریٹریٹ
نائب صدر جمہوریہ نے ہولی کے موقع پر ملک کے عوام کو مبارکباد دی
نائب صدرجمہوریہ جناب جگدیپ دھنکھڑ نے ہولی کے موقع پر ملک کے عوام کو مبارکباد پیش کی ہے۔اس موقع پر ان کے پیغام کا متن درج ذیل ہے:
’’میں رنگوں کے تہوار ہولی کے پرمسرت موقع پر تمام ہندوستانیوں کو دلی مبارکباد اور نیک خواہشات پیش کرتا ہوں۔‘‘
ہولی زندگی اور فطرت کی مہربانیوں کا جشن ہے۔ یہ اپنے رشتوں کو مضبوط کرنے، معاف کرنے اور مراموش کرنے، اور موسم بہار کے ذریعہ لائی جانے والی نئی شروعات کے استقبال کرنے کا وقت ہے۔
ہولی کے خوشگوار رنگ ہمارے مالا مال ثقافتی تنوع اور ہمارے لوگوں کے درمیان دوستی کے جذبے کی نمائندگی کرتے ہیں۔ اس موقع پر، آئیے ہم اپنے آپ کو اپنے بھائی چارے کے بندھن کو مضبوط بنانے اور مادر فطرت سے دوبارہ جڑنے کا عہد کریں۔ پرارتھناہے کہ رنگوں کا یہ تہوار ہماری زندگیوں میں خوشی، محبت اور ہم آہنگی لائے۔
۔۔۔۔۔۔۔۔۔۔۔
ش ح۔ا گ۔ن ا۔
U-0000
(Visitor Counter : 84
قانون اور انصاف کی وزارت
کابینہ نے انتخابی بندوبست اور انتظامیہ کے شعبے میں امداد باہمی کے لئے انتخابات سے متعلق ہندوستان، تیونس اور پپوا نیوگوئیناالیکٹورل کمیشن کے مابین مفاہمت نامے کو منظوری دی
نئی دہلی ، 22؍جنوری2020: وزیر اعظم جناب نریندر مودی کی زیر صدارت مرکزی کابینہ نے انتخابی بندوبست اور انتظامیہ کے شعبے میں امداد باہمی کے لئے انتخابات سے متعلق تیونس کی انتخابات سے متعلق آزادانہ اعلیٰ اتھارٹی  اور پپوا نیو گوئینا الیکٹورل کمیشن  کے ساتھ مفاہمت نامہ پر دستخط کرنے کے لئے الیکشن کمیشن کو اجازت دینے کے لئے قانون ساز محکمہ کی تجویز کو منظوری دی ہے۔
اثرات:
یہ مفاہمت نامے دو طرفہ تعاون کو فروغ دیں گے ، جن کا مقصد انتخابی بندوبست اور انتظامیہ کے شعبے میں امداد باہمی کے لئے انتخابات سے متعلق تیونس کی انتخابات سے متعلق آزادانہ اعلیٰ اتھارٹی اور پپو نیو گوئینا الیکٹورل کمیشن کے لئے تکنیکی مدد اور صلاحیت سازی کو فروغ دینا ہے، انتخابی بندوبست اور انتظامیہ کے شعبے میں تعاون کو بڑھانا اور ان اداروں کو ان کے متعلقہ ملکوں میں انتخابات کرانے میں مدد فراہم کرنا ہے، ا س کے نتیجے میں ہندوستان کے بین الاقوامی رشتوں کو تقویت ملے گی۔
پس منظر
الیکشن کمیشن متعلقہ فریقوں کے دستخط شدہ مفاہمت نامے کے طریقہ کار کو اپناتے ہوئے کچھ مخصوص بیرونی ممالک اور ایجنسیوں کے ساتھ دنیا بھر میں انتخابی امور اور انتخابی عمل کے شعبے میں امداد باہمی کو فروغ دینے میں شریک ہوتا رہا ہے۔الیکشن کمیشن جو کہ ایک آئینی ادارہ ہے، وہ دنیا میں سب سے بڑے انتخابی مشق کا انعقاد کرتا ہے۔الیکشن کمیشن کی یہ ذمہ داری ہے کہ وہ مختلف سماجی، سیاسی اور معاشی پس منظر کے حامل تقریباً 85 کروڑ رائے دہندگان والے ملک میں آزادانہ اور صاف شفاف انتخابات کرائے۔حالیہ برسوں میں الیکشن کمیشن کے ذریعہ جو رول ادا کیا جارہا ہے، اس سے سیاسی امور میں لوگوں کی زبردست شراکت داری کو یقینی بنانے میں مدد ملتی ہے۔ہندوستان آج دنیا کا ‘‘سب سے بڑا’’ جمہوری ملک سمجھا جاتا ہے۔ہندوستان میں جمہوریت کی کامیابی نے دنیا بھر کے تقریباً ہر ایک سیاسی نظام کی توجہ مبذول کرائی ہے۔
امتیازی مظاہرہ کرنے کے سلسلے میں الیکشن کمیشن کو انتخابات اور انتخابات سے متعلق امور کے شعبے میں دو طرفہ رشتوں کو فروغ دینے کے لئے بیرونی انتخابی اداروں سے متعددتجاویز موصول ہوتی رہی ہیں۔الیکشن کمیشن نے انتخابی بندوبست اور انتظامیہ کے شعبے میں امداد باہمی سے متعلق مالدیپ کے الیکشن کمیشن کے ساتھ اس کے ذریعے مفاہمت نامے پر دستخط کرنے سے متعلق ایک تجویز قانون و انصاف کی وزارت ، کے قانون ساز محکمے کو بھیجی ہے۔
ان مفاہمت ناموں میں معیاری مضامین اور شقیں شامل ہیں، جن سے وسیع طورپر انتخابی بندوبست اور انتظامیہ کے شعبے میں باہمی تعاون کا فروغ ظاہر ہوتا ہے، جس میں انتخابی عمل کی تنظیمی اور تکنیکی ترقی کے شعبے میں معلومات اور مہارت کے تبادلے کو فروغ دینا، معلومات کے تبادلے میں مدد کرنا، ادارہ جاتی طورپر مضبوط کرنا اور صلاحیت سازی ، عملے کی تربیت اور مستقل مشاورتیں کرنا وغیرہ شامل ہیں۔
وزارت دفاع
سمندری طوفان ‘‘ وایو’’ کے پیش نظر وزیردفاع نے بحریہ کی تیاریوں کاجائزہ لیا
نئی دہلی، 13 جون / وزیر دفاع جناب راجناتھ سنگھ نے آج یہاں صبح بحریہ کے ہیڈ کوارٹر میں سمندری طوفان وایو کے پیش نظر مہاراشٹر اور گجرات کے ساحل سمیت بھارتی بحریہ کی تیاریوں کاجائزہ لیا۔
انہیں مغربی بحری کمانڈ ہیڈ کوارٹر کی صلاحیتوں اور مختلف اثاثوں کی تیاریوں کے بارے میں بتایا گیا جنہیں ضرورت کے وقت متاثر علاقوں میں تعینات کرنے کے لئے پوری طرح تیار کردیا گیا ہے۔
مغربی بحری کمانڈ، ممبئی صورتحال کا قریب سے جائزہ لے رہا ہے۔ آئی این ایس بحری جہاز چنئی، گومتی اور دیپک، ایچ اے آر ڈی/ راحت رسانی کے سازو سامان کے ساتھ ممبئی میں کھڑا ہے اور وہ قلیل نوٹس پر تعیناتی کے لئے پوری طرح تیار ہے۔ اس کے علاوہ آئی این ایس بحری جہازوں پر پانچ ہزار لیٹر پینے کے پانی کو بھی رکھ دیا گیا ہے۔7 آئی این ایس تیار ہے اور 3 ہیلی کاپٹروں کو تعیناتی کے لئے پوری طرح تیار کردیا گیا ہے۔ دور غوطہ خور اور بچاؤ ٹیمیں اور 3میڈیکل ٹیمیں ضروری امداد کے لئے پوری طرح تیار ہے۔دوارکا اورپور بندر میں کمیونٹی کچن قائم کرنے کی تیاری کرلی گئی ہے۔اگر ضرورت ہوئی تو تلاش اور بچاؤ نیز نقصانات کے جائزے کے لئے طیاروں اور ہیلی کاپٹروں کو تعینات کردیا جائے گا۔
صدر جمہوریہ کا سکریٹریٹ
تین ملکوں کے سفیروں کے صدر جمہوریہ ہند کو اپنی سفارتی اسناد پیش کیں
نئی دلّی، 20 مئی /وینی زویلا، پپوا نیو گنی اورپناما کے سفیروں نے آج یعنی 20 مئی، 2019 کو راشٹر پتی بھون میں صدر جمہوریہ ہند جناب رام ناتھ کووند کو اپنی سفارتی اسناد پیش کیں۔ سفارتی اسناد پیش کرنے والے ان سفیروں میں وینی زویلا کی سفیر محترمہ کوروموٹو گوڈوئے کالڈرون، پپوا نیو گنی کے ہائی کمشنر جناب پولیاس کورنی اور پناما کے سفیر جناب محمد طلحہ حاجی حاجی شامل ہیں۔
۔۔۔۔۔۔
U. 2155
(Visitor Counter : 59
شہری ہوابازی کی وزارت
ڈی جی سی اے نے ڈرون تربیت اور ہنر مندی کے لئے ریموٹ پائلٹ ٹریننگ کی 63 تنظیموں کو منظوری دی
ڈرون کے لئے تربیتی اسکولوں نے 5500 سے زیادہ پائلیٹ سرٹیفکیٹ جاری کئے ۔
10000سے زیادہ ڈرون منفرد شناخت والے نمبر کے ساتھ درج کئے گئے ۔
ڈی جی سی اے نے بھارت میں ڈرون تیار کرنے کے لئے ابھی تک 25 قسم کے سرٹیفکیٹ جاری کئے ہیں
ملک میں 25 جولائی 2023 تک ڈی جی سی اے سے اتھورائزڈ ، ریموٹ پائیلٹ ٹریننگ کی 63 تنظیمیں ہیں ، جن کی ضمیمے میں دی گئی ہے۔
ڈی جی سی اے نے مدھیہ پردیش میں ،جن تین تنظیموں کی درخواستوں کو منظوری دی ہے ، وہ مندرجہ ذیل ہیں:
- اندرا گاندھی راشٹریہ اڑان اکیڈمی گوالیار ۔
- الٹی میٹ انرجی ریسورس پرائیویٹ لمٹیڈ بھوپال۔
- اندرا گاندھی راشٹریہ اڑان اکیڈمی بھوپال۔
حکومت نے ڈرون اور اس کے کل پرزوں کے لئے پیداوار سے مربوط ترغیب پی ایل آئی اسکیم کو نوٹی فائی کیا ہے ،جس کا مقصد بھارت میں ڈرون اور اس کے کل پرزوں کی تیاری کے لئے ترغیب دینا ہے تاکہ یہ سامان ملک میں ہی تیار کیا جاسکے اور بھارت کو عالمی سطح پر مقابلے کا اہل بنایا جاسکے ۔ڈرون کو درآمد کرنے سے متعلق پالیسی کا نوٹی فکیشن 9 فروری 2022 کو جاری کیا گیا تھا ،جس کے تحت غیر ملکی ڈرون کی درآمد پر پابندی عائد کردی گئی تھی۔ڈرون کے بڑے پیمانے پر استعمال میں سہولت پیدا کرنے کے لئے ڈرون سے متعلق ضابطوں میں نرمی کی گئی ۔
نرم روی پر مبنی ڈرون ضابطے 2021 کے اگر عام فائدوں کو دیکھا جائے تو ڈرون طیارو ں کی درآمدات پر پابندی اور اس کے بڑھتے ہوئے استعمال کی وجہ سے بھارت کی ڈرون صنعت ، امید ہے کہ زبردست ترقی کرے گی اور اس میں موجود روزگار کے موقعوں میں بھی اضافہ ہوگا۔
ڈی جی سی اے نے ملک بھر میں ڈرون تربیت اور اس سلسلے میں ہنر مند بنائے جانے کے لئے ڈرون ضابطے 2021 کے نوٹی فکیشن جاری ہونے سے اب تک 63 آر پی ٹی او کو منظوری دی ہے۔ ان تربیت کاراسکولوں نے ابھی تک ریموٹ پائلیٹ کے 5500سے زیادہ سرٹیفکیٹس آر پی سی جاری کئے ہیں ۔ ابھی تک 10010 ڈرون طیاروں کو منفرد شناخت نمبر یو آئی این کے تحت درج کیا جاچکا ہے اور ڈی جی سی اے نے ابھی تک بھارت میں ڈرون تیار کرنے کے لئے 25 ٹائپ سرٹیفکیٹس جاری کئے ہیں۔
بھارتی چناؤ کمیشن
بہار کی قانون ساز اسمبلی کے لئے عام انتخابات کا شیڈول
نئی دلّی ،25 ستمبر / بھارت کے انتخابی کمیشن نے بہار کی ریاستی قانون ساز اسمبلی کے عام انتخابات کے لئے 2020 ء کے شیڈول کا آج اعلان کر دیا ہے ۔
شیڈول کی تفصیل کے لئے یہاں کلک کریں :
Click here to see Schedule:
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5847
(Visitor Counter : 134
وزیراعظم کا دفتر
دوسری ہند-نارڈک سربراہ کانفرنس
نئی دہلی،4 مئی 2022/
وزیر اعظم جناب نریندر مودی نے دوسری ہند-نارڈک سربراہ کانفرنس میں ڈنمارک کے وزیر اعظم میٹے فریڈریکسن، آئس لینڈ کے وزیر اعظم کیٹرین جیکوبسٹیر، ناروے کے وزیر اعظم جوناس گہر سٹور، سویڈن کے وزیر اعظم میگدالینا اینڈرسن اور فن لینڈ کے وزیر اعظم سانا مارین کے ساتھ شرکت کی۔
اس سربراہ کانفرنس نے اسٹاک ہوم میں 2018 میں منعقد ہونے والی پہلی انڈیا-نارڈک چوٹی کانفرنس کے بعد سے ہندوستان-نارڈک تعلقات کی پیش رفت کا جائزہ لینے کا موقع فراہم کیا۔ وبائی امراض کے بعد معاشی بحالی، موسمیاتی تبدیلی، پائیدار ترقی، اختراع، ڈیجیٹلائزیشن، اور سبز اور صاف نمو میں کثیر الجہتی تعاون پر بات چیت ہوئی۔
پائیدار سمندری انتظام پر توجہ مرکوز کرتے ہوئے بحری شعبے میں تعاون پر بھی بات چیت کی گئی۔ وزیر اعظم نے نورڈک کمپنیوں کو بلیو اکانومی سیکٹر میں اور خاص طور پر ہندوستان کے ساگرمالا پروجیکٹ میں سرمایہ کاری کرنے کے لئے مدعو کیا۔
آرکٹک خطے میں نارڈک خطے کے ساتھ ہندوستان کی شراکت داری پر تبادلہ خیال کیا گیا۔ وزیر اعظم نے نوٹ کیا کہ ہندوستان کی آرکٹک پالیسی آرکٹک خطے میں ہندوستان-نارڈک تعاون کی توسیع کے لئے ایک اچھا فریم ورک فراہم کرتی ہے۔
وزیر اعظم نے نورڈک ممالک کے خودمختار مالی فنڈز کو ہندوستان میں سرمایہ کاری کرنے کی دعوت دی۔
علاقائی اور عالمی پیش رفت پر بھی بات چیت ہوئی۔
سربراہی اجلاس کے بعد ایک مشترکہ بیان منظور کیا گیا، جسے یہاں دیکھا جا سکتا ہے۔
https://mea.gov.in/bilateral-documents.htm?dtl/35276
ش ح۔ ش ت ۔ج
Uno-5027
(
وزیراعظم کا دفتر
وزیر اعظم نے جناب اندیبور دیوری کے انتقال پر تعزیت کا اظہار کیا
وزیر اعظم جناب نریندر مودی نے معروف اسکالر جناب اندیبور دیوری کے انتقال پر تعزیت کا اظہار کیا ہے۔
وزیر اعظم کے دفتر کے ایک ٹویٹ نے کہا گیا ہے:
’’ جناب اندیبور دیوری جی کے انتقال پر غمزدہ ہوں۔ انہوں نے ادب، ثقافت اور تعلیم کی دنیا کے لئے گراں قدر خدمات انجام دی ہیں۔ میں ان کے اہل خانہ اور مداحوں کے غم میں شریک ہوں ۔ اوم شانتی: پی ایم PM @narendramodi‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 2420
(
شماریات اور پروگرام کے نفاذ کی وزارت
ہندوستان میں پے رول رپورٹنگ – رسمی روزگار کا تناظر
قومی شماریاتی دفتر ، شماریات اور پروگرام کے نفاذ کی وزارت نے ستمبر، 2017 سے جنوری، 2023 کے دورانیے پر محیط ملک کے روزگار کے تناظر پر رپورٹ جاری کی ہے، جس کی بنیاد پر منتخب سرکاری ایجنسیوں کے پاس دستیاب انتظامی ریکارڈ کی بنیاد پر کچھ سمتوں میں پیش رفت کا اندازہ لگایا جا سکتا ہے۔
رپورٹ میں تین بڑی اسکیموں یعنی ایمپلائز پروویڈنٹ فنڈ ، ایمپلائز اسٹیٹ انشورنس اسکیم  اور نیشنل پنشن اسکیم  کے تحت نئے صارفین کی تعداد پر غور کیا گیا ہے۔ این ایس او کے جاری کردہ اعداد و شمار کے مطابق، ستمبر 2017 سے جنوری 2023 کے دوران 6,27,08,006 نئے صارفین نے ای پی ایف اسکیم میں شمولیت اختیار کی۔ اس کے علاوہ ستمبر 2017 سے جنوری 2023 کے دوران 7,90,42,794 نئے سبسکرائبرز ای ایس آئی اسکیم میں شامل ہوئے۔ اس کے علاوہ، ستمبر، 2017 سے جنوری، 2023 کے دوران این پی ایس مرکزی حکومت، ریاستی حکومت اور کارپوریٹ اسکیموں میں 90,393 نئے سبسکرائبرز نے شمولیت اختیار کی اور اپنا حصہ ڈالا۔ ایک تفصیلی نوٹ منسلک ہے۔
ہندوستان میں پےرول رپورٹنگ: روزگار کا تناظر – جنوری، 2023
امور داخلہ کی وزارت
مرکز نے ایس ڈی آرایف کے تحت بلبل نامی سمندری طوفان سے متاثرہ ریاستوں مغربی بنگال اور اڈیشہ کو بالترتیب 414.90 کروڑاور552.00کروڑروپے جاری کئے
نئی دہلی ،03 دسمبر :داخلی امور کے مرکزی وزیرمملکت جناب جی کشن ریڈی نے آج لوک سبھامیں سمندری طوفان بلبل اور اس طوفان میں مارے گئے افراد اور دیگر نقصانات کی تفصیلات پرایک سوال کے تحریری جواب میں بتایاکہ ابتدائی تخمینے کی بنیاد پر مغربی بنگال کی ریاستی سرکارنے 11افراد کے ہلاک ہونے اور 35لاکھ 57ہزارافراد کے متاثرہونے کی اطلاع دی ہے جب کہ اڈیشہ کی ریاستی سرکارنے جانی نقصان کی اطلاع نہیں دی لیکن طوفان سے 38لاکھ 8ہزارافراد کے متاثرہونے کی اطلاع دی ہے ۔ وزیرموصوف نے کہاکہ سمندری طوفان بلبل کی وجہ سے بنیادی ڈھانچے کو نقصانات کی بھی اطلاع دی گئی ہے جن میں سڑکیں ، پل اور مکانات شامل ہیں ۔
مرکزی حکومت کی جانب سے متاثرہ ریاستوں کو راحت پیکج اور دیگرامداد فراہم کرائی جانے سے متعلق وزیرمملکت نے بتایاکہ یکم اپریل ، 2019تک اڈیشہ کی ریاست کو اسٹیٹ ڈیزاسٹرریسپانس فنڈ کے تحت اڈیشہ کی ریاست کے پاس 447.52کروڑروپے دستیاب ہیں اور مغربی بنگال کے پاس 264.70کروڑروپے دستیاب ہیں ۔مزید یہ کہ 20-2019کے دوران مرکز نے مغربی بنگال کو414.90کروڑروپے جاری کئے اور اڈیشہ کو 552.00کروڑروپے جاری کئے ۔ انھوں نے یہ بھی بتایاکہ یہ رقم مرکزی حکومت کی طرف سے ایس ڈی آرایف کے تحت پہلے ہی جاری کی جاچکی ہے ۔
جناب ریڈی نے کہاکہ سمندری طوفان بلبل کے بعد مرکزی حکومت نے دونوں ریاستوں کے لئے بین ریاستی سینٹرل ٹیمیں تشکیل دی ہیں جنھوں نے ان ریاستوں میں سمندری طوفان بلبل سے متاثرہ علاقوں کا دورہ کیاہے ۔ ریاستی سرکاروں نے اب تک این ڈی آرایف سے اضافی امداد حاصل کرنے کے لئے اپنا میمورنڈم پیش نہیں کیاہے ۔
انھوں نے مزید کہاکہ آفات کے بندوبست کی ابتدائی ذمہ داری ریاستی سرکاروں پر ہے البتہ مرکزی حکومت ریاستوں کو تمام ممکنہ لاجسٹکس اور مالی تعاون فراہم کرتاہے تاکہ کسی بھی صورت حال سے متاثرطورپرنمٹنے کے لئے اضافہ کرسکیں ۔
وزیرموصوف نے ایوان میں بتایاکہ زیادہ شدت کے آفات کے معاملے میں جہاں مرکزی حکومت کی مختلف وزارتوں کی کارروائی درکارہے نیشنل کرائسس منیجمنٹ کمیٹی کابینہ سکریٹری کی سربراہی میں مرکز کی متعلقہ ایجنسیوں اور ریاستی سرکاروں کے ساتھ تیاری اور کارروائی اقدامات میں تال میل بناتی ہے ۔
صدر جمہوریہ کا سکریٹریٹ
عید میلاد النبی کے موقع پر صدر جمہوریہ ہند کی جانب سے مبارکباد
صدر جمہوریہ ہند محترمہ دروپدی مرمو نے عید میلادالنبی کے موقع پر اپنے پیغام میں کہا:
’’عید میلاد النبی کے موقع پر، جو کہ پیغمبر محمد ﷺ کے یوم پیدائش کے موقع پر منایاجاتا ہے، میں تمام ہم وطنوں خصوصاً ہمارے مسلم بھائی بہنوں کو مبارکباد پیش کرتی ہوں۔
پیغمبر محمدﷺ نے دنیا کو امن و محبت کا پیغام دیا ہے۔ ان کی تعلیمات ہمیں ہم آہنگی اور بھائی چارے کے ساتھ رہنے کی ترغیب فراہم کرتی ہیں۔
آیئے ہم بنی نوع انسانیت کے لیے مل کر کام کرنے کے ان کے نظریات کو یاد کریں۔‘‘
صدر جمہوریہ کا پیغام ملاحظہ کرنے کے لیے یہاں کلک کریں۔
وزارت دفاع
فضائی جنگجو کارپورل امر سنگھ دیونڈا نے تائیوان میں 24 گھنٹے الٹرا میراتھن میں چھٹی پوزیشن حاصل کی
چین کی تائی پائی ایسوسی ایشن آف الٹرا رنرز برائے 2022 کی جانب سے سوچو یونیورسٹی، تائیوان میں 24 گھنٹے کی الٹرا میراتھن کا انعقاد کیا گیا۔ کارپورل امر سنگھ دیوندا نے اس مقابلے میں ہندوستان کی نمائندگی کی۔ ایونٹ میں 5 ممالک کے 21 مرد اور 10 خواتین پر مشتمل کل 31 رنرز نے حصہ لیا۔ مقابلہ 03 دسمبر 22 کوصبح09 بجے شروع ہوا اور 04 دسمبر کوصبح 09 بجے اختتام پذیر ہوا۔
کارپورل امر سنگھ نے 204.47 کلومیٹر کا فاصلہ طے کر کے چھٹی پوزیشن حاصل کی۔ اس نے 24 گھنٹوں میں اسٹیڈیم میں 510 لیپس  کا احاطہ کیا۔
اس سے پہلے، بنگلورو میں منعقدہ ایشیا-اوشینیا 24 گھنٹے چیمپئن شپ 2022 کے دوران، سی پی ایل امر سنگھ نے 03 جولائی 22 کو 257.618 کلومیٹر کا فاصلہ طے کیا تھا اور اس طرح ایک نیا قومی ریکارڈ بنایا تھا۔ ان کی قیادت میں ہندوستانی ٹیم چیمپئن شپ میں پہلے نمبر پر رہی تھی۔
ائیر آفیسر کمانڈنگ اِن چیف، ویسٹرن ائیر کمانڈ، ہندوستانی فضائیہ ائیر مارشل ایس پربھاکرن نے اُن کی کوششوں کو بے حد سراہا اور اُن کی طرف سے 08 دسمبر 22 کو کھیلوں میں بہترین کارکردگی کے لیے موقع پر ہی انہیں اعزاز سے نوازا گیا۔
وزیراعظم کا دفتر
وزیر اعظم نے ایشیائی گیمز2022میں تیراندازی کے مکسڈ ٹیم کمپاؤنڈ مقابلے میں طلائی کا تمغہ حاصل کرنے کے لیے جیوتی سریکھا وینم اور اوجاس کو مبارکباد دی ہے
وزیر اعظم نریندر مودی نے، ہانگزو میں، ایشیائی گیمز2022میں تیراندازی کے مکسڈ ٹیم کمپاؤنڈ مقابلے میں طلائی کا تمغہ حاصل کرنے کے لیے جیوتی سریکھا وینم اور اوجاس کو مبارکباد دی ہے۔
وزیر اعظم نے ایکس پر پوسٹ کیا:
’’ایشیائی گیمز میں تیر اندازی میں پہلا طلائی تمغہ !
بہت خوب ،جیوتی سریکھا وینم اور اوجاس ؛تیراندازی کے مکسڈ ٹیم کمپاؤنڈ مقابلے میں کامیاب نشانہ لگانے کے لیےشاندار نشانے بازی کی نمائش،جس کی وجہ سے یہ شاندارکامیابی حاصل ہوئی ۔ ان کی غیرمعمولی مہارت، درستگی اور ٹیم ورک نے عظیم نتائج کو یقینی بنایاہے۔ انھیں بہت بہت مبارکباد‘‘۔
جدید اور قابل تجدید توانائی کی وزارت
نئی اور قابل تجدید توانائی کی وزارت نے آزادی کا امرت مہوتسو منایا
’’سولر پارک اسکیم میں نئے موڈ کا تعارف‘‘ موضوع پر ویبنار کا انعقاد
نئی اور قابل تجدید توانائی کی وزارت  نے پچھلے ہفتہ ’’آزادی کا امرت مہوتسو‘‘ کے حصہ کے طور پر ’’سولر پارک اسکیم میں نئے موڈ کا تعارف‘‘ موضوع پر ایک ویبنار منعقد کیا۔
ویبنار کا مقصد نئے موڈ پر مذاکرہ کرنا تھا جسے سولر پارک اسکیم میں متعارف کرایا گیا ہے تاکہ اسکیم کے بہتر نفاذ کے لیے تجاویز ابھر کر سامنے آ سکیں۔
پینلسٹ میں مرکزی اور ریاستی پی ایس یو کی سینئر انتظامیہ سمیت قابل تجدید توانائی کے میدان کے ماہرین شامل تھے۔ اجلاس کی نظامت عالمی بینک کی سینئر توانائی کی ماہر، محترمہ سربھی گوئل نے کی۔ ویبنار میں تقریباً 300 لوگوں نے شرکت کی جس میں ریاستی حکومت کے محکموں، سی پی ایس یو، ریاستی نوڈل ایجنسیوں کے نمائندوں سمیت بڑی تعداد میں لوگ شامل تھے۔
ویبنار کی شروعات ایم این آر ای کے مشیر کے خطاب سے ہوئی، جس کے بعد ماڈریٹر نے مختصر تعارف کرایا اور سیاق و سباق پیش کیا۔ شرکاء کو بتایا گیا کہ ابھی تک سولر پارک اسکیم کے تحت 37 جی ڈبلیو مجموعی صلاحیت کے 45 سولر پارکوں کو منظوری دی جا چکی ہے۔ ان میں سے، تقریباً 18 جی ڈبلیو کو اسکیم کے موڈ-8 کے تحت منظوری دی گئی ہے۔
اس کے بعد مقررین نے سولر پارکوں کی ترقی کے متعدد گوشوں پر تفصیلی روشنی ڈالی۔ انہوں نے اپنے خیالات کا اشتراک کرتے ہوئے بتایا کہ کیسے نفاذ کے نئے موڈ نے سولر پارک قائم کرنے میں مدد کی ہے۔ انہوں نے نفاذ میں آنے والی چنوتیاں بھی شیئر کیں۔ مقررین نے سولر پارک اسکیم میں کچھ تبدیلیوں/ اضافوں کا بھی مشورہ دیا۔ ایم این آر ای کے مشیر نے زور دیکر کہا کہ سولر پارک کی ترقی قابل تجدید توانائی کی تمام شکلوں کے پروجیکٹوں کے ساتھ کی جا سکتی ہے۔
اس کے بعد، فورم کو سوال و جواب کے اجلاس کی خاطر تمام شرکاء کے لیے کھول دیا گیا۔ حاضرین نے سوال و جواب میں سرگرمی سے حصہ لیا اور پینل میں شامل ماہرین نے ان کا جواب تشفی بخش طریقے سے دیا۔
نائب صدر جمہوریہ ہند کا سکریٹریٹ
نائب صدر جمہوریہ نے عوام سے زور دے کر کہا ہے کہ وہ بھارتی دستکاری اور ہتھ کرگھے کی مصنوعات کو فروغ دیں اور خریدیں نائب صدر جمہوریہ نے ووکل فار لوکل پر زور دیا
نائب صدر جمہوریہ نے کاریگروں کو بروقت اور کم شرحوں پر قرض فراہم کرنے اور مارکیٹ کے موقعے پیدا کرنے کے لیے کہا
نائب صدر جمہوریہ نے اگرتلہ میں ہتھ کرگھوں اور دستکاری کی اشیا کی نمائش کا افتتاح کیا
نئی دلی، 06 اکتوبر، 2021 / نائب صدر جمہوریہ جناب ایم وینکیا نائیڈو نے آج عوام ، خاص طور پر نوجوانوں سے زور دے کر کہا ہے کہ وہ غیرملکی اشیاء کے بجائے بھارتی دستکاری ، ہینڈلومز، کھادی اور کاریگروں کی بنائی ہوئی دیگر اشیا خریدیں اور انہیں فروغ دیں۔
نائب صدر جمہوریہ نے جو شمال مشرقی ریاستوں کے دورے پر ہیں، تیرپورہ کے شہر اگرتلہ میں ہتھ کرگھے اور دستکاری کی اشیا کی ایک نمائش کا افتتاح کیا۔ وہ اسٹالس پر بھی گئے اور کاریگروں ، بنکروں اور دیگر لوگوں سے بھی بات کی۔
انہوں نے لوگوں سے ووکل فار لوکل ہونے پر زور دیتے ہوئے کہا کہ وہ بانس کی بوتلوں ، بانس کے ہینڈ بیگ، مصنوعی پھولوں ، اگربتی، ریشہ ، شہتوت کے ریشم کی مصنوعات اور اگر کے درخت کے خوشبو والے تیل سے بہت زیادہ متاثرہ ہیں، جن کی نمائش کی گئی ہے۔
روایتی مصنوعات کے کاریگروں ، بنکروں اور مصنوعات کاروں کی صلاحیت اور دستکاری کو سراہتے ہوئے انہوں نے کہا کہ ان لوگوں کی حوصلہ افزائی کیے جانے کی ضرورت ہے۔
نائب صدر جمہوریہ نے کہا کہ بھارتی افراد میں زبردست صلاحیت اور علمیت موجود ہے۔ بھارت کو اس کی آبادی میں تقریباً 65 فیصد لوگ 35 سال سے کم اور 50 فیصد لوگ 25 سال سے کم ہیں جو منفرد انداز کی ایک نعمت ہیں۔ انہوں نے کہا کہ وقت کی ضرورت یہ ہے کہ کاریگروں اور دستکاروں کو ان کی ہنرمندی کو بہتر بنانے کے لیے ان کی صلاحیت کی شناخت کی جائے اور انہیں تربیت دی جائے۔
انہوں نے مرکز اور مختلف ریاستی سرکاروں سے زور دے کر کہا کہ وہ کاریگروں اور بنکروں کو بروقت اور مناسب شرح والے قرضے فراہم کرنے اور مارکیٹ کے موقعے فراہم کرنے کو اور زیادہ اہمیت دینی چاہیے۔ تاکہ وہ اپنی آمدنی کرنے کے لائق ہو سکیں اور اپنے پیروں پر کھڑے ہو جائیں۔
جناب نائیڈو نے منتظمین ، ریاستی سرکار اور شمال مشرقی کونسل کی اس نمائش کا اہتمام کرنے پر ستائش کی۔
تریپورہ کے وزیر اعلیٰ جناب بپلب کمار دیب، صنعت اور کامرس اور قبائلی بہبود کے وزیر جناب میواڑ کمار جماتیا ، شمال مشرقی کونسل کے سکریٹری جناب کے موسیس چلئی اور دیگر شخصیتیں بھی اس موقعے پر موجود تھیں۔
--
ش ح ۔ اس۔ ت ح ۔
U –9782
(Visitor Counter : 126
صحت اور خاندانی بہبود کی وزارت
مرکزی وزیر ڈاکٹر ہرش وردھن نے دوسرے ایٹ رائٹ میلے کا افتتاح کیا
تغذیہ بخش کھانےسے بیماریوں کے بوجھ کو کم کرنے میں مدد ملے گی
کمیونٹی پروگراموں اور عوامی اجتماعات کے حصے کے طو رپر ہمیں ایٹ رائٹ میلوں کا اہتمام کرنا چاہئے:ڈاکٹر ہرش وردھن
نئی دہلی ،26دسمبر، صحت اور خاندانی فلاح و بہبود کے مرکزی وزیر ڈاکٹر ہرش وردھن نے آج یہاں جواہر لال نہرو اسٹیڈیم میں دوسرے ایٹ رائٹ میلے کا افتتاح کرتے ہوئے کہا کہ ملک میں بیماری کے بوجھ کو کم کرنے کے لئے تغذیہ بخش خوراک کا استعمال کیا جائے۔ یہ تغذیہ بخش خوراک بیماری کو کم کرنے میں مددگار ثابت ہوگی۔ انہوں نے عوام کے درمیان صحتمند او رتغذیہ بخش کھانوں کوبڑھاوا دینے کیلئے ایک جَن آندولن کی اہمیت پر زور دیا، جو ملک میں بیماری کے بوجھ کو کم کرنے میں مددگار ثابت ہوں گے۔
ڈاکٹر ہرش وردھن نے کہاکہ ایف ایس ایس اے آئی کا ایٹ رائٹ میلہ ایک قابل تعریف کوشش ہےاور یہ میلہ شہریوں کو اچھی خوراک کے بارے میں جانکاری دینے میں ایک صحیح سمت ثابت ہوگا۔ ڈاکٹر ہرش وردھن نے کہا کہ کمیونٹی پروگراموں اور عوامی اجتماعات کے حصے کے طو رپر ہمیں ایٹ رائٹ میلوں کا اہتمام کرنا چاہئے ، جس سے کہ شہری مختلف قسم کے کھانےکے فوائد اورصحت کے بارے میں جان سکیں اورماہرین کے ذریعہ دیئے گئے کھانے سے پینےسے متعلق مشورے قبول کر سکیں اور غذائی ماہرین کے ساتھ بات چیت اور صلاح و مشورے میں شامل ہو سکیں۔
ڈاکٹر ہرش وردھن نے اس بات کوبھی اجاگر کیاکہ ایک طرف ہندوستان تغذیئے کی کمی سے دوچار ہے، جس کے نتیجے میں کمزوریاں پیدا ہوتی ہیں۔ دوسری طرف موٹاپاہے، جوتشویش کا ایک اہم مسئلہ، جسے حل کئے جانے کی ضرورت ہے اور یہ موٹاپا جنک فوڈ کےزیادہ استعمال کا نتیجہ ہے۔اس کےعلاوہ کھانے کی چیزوں کے غلط انتخاب اور ایکسرسائز نہ کرنے کی عادت بھی بظاہر اس موٹاپے کی وجہ ہے۔ ساتھ ہی ساتھ کھانےسے متعلق بیماریوں میں اضافہ ا س بات کی طرف اشارہ کرتاہے کہ لوگ 10سال پہلے جو صحتمند اور تغذیہ بخش خوراک کھاتے تھے، اب وہ اس سے کم کھارہے ہیں۔ اس تناظر میں ایٹ رائٹ انڈیا کی تحریک ایک بروقت قدم ہے، جو ایف ایس ایس اے آئی نے شروع کی ہے۔
مرکزی وزیر نے بیماریوں کے لئے خوراک کے بارے میں ایک کتابچہ ‘دی پرپل بُک’ کا بھی اجراء کیا۔ اس کتابچہ میں کینسر، ڈائبٹیز، ہائپرٹنشن جیسی کامن میڈیکل کنڈیشن کے لئے مناسب خوراک کے بارے میں اسپتالوں کے واسطے عام رہنما خطوط بتائے گئے ہیں۔یہ کتاب www.fssai.gov.inپر مفت دستیاب ہے۔
ڈاکٹر ہرش وردھن نے اس موقع پر فوڈ سیفٹی اور اپلائڈ نٹریشن کے لئے سائنٹفک تعاون کے نیٹ ورک، نیٹ ایس سی او فین کا بھی آغاز کیا۔ڈاکٹر ہرش وردھن نے افتتاحی تقریب کے دوران دلی ، گورنمنٹ آف این سی ٹی کے فوڈ سیفٹی کمشنر جناب ڈی این سنگھ کو 3موبائل فوڈ ٹیسٹنگ وینس بھی سپرد کئے۔